Ný ráðgjöf um loðnu og makríl
Alþjóðahafrannsóknaráðið (ICES) leggur til að heildar upphafsaflamark á næstu loðnuvertíð verði 225 þúsund tonn eða 50% af áætluðu veiðiþoli, sem er 450 þúsund tonn. Þetta kemur fram í ráðgjöf ICES um loðnu á hafsvæðinu við Ísland, Austur-Grænland og makríl á norðaustanverðu Atlantshafi.
Þetta kemur fram á vef Hafrannsóknarstofnunar.
Þar segir, hvað loðnu varðar, að gert sé ráð fyrir að 400 þúsund tonn verði eftir til hrygningar fyrri hluta árs 2015. Til samanburðar var heildaraflamark síðustu vertíð með allra minnsta móti eða 160 þús tonn.
Hvað varðar makríl þá hefur Alþjóðahafrannsóknaráðið undanfarin ár veitt ráðgjöf samkvæmt aflareglu þar sem aflamarkið ákvarðast af niðurstöðum stofnmatslíkans og hafi aflamarkið fyrir árið 2013 verið 542 þúsund tonn. Í fyrrahaust hafi ákveðið að styðjast ekki við stofnmatslíkanið. Megin ástæða þess séu óáreiðanleg aflagögn fram til ársins 2006. Ráðlagt aflamark fyrir árið 2014 hafi þá verið um 890 þúsund tonn, en á grundvelli þess hafi aflamark Íslands verið ákveðið 147 þúsund tonn.
"Sérstakur fundur um stofnmat á makríl var haldinn á vegum Alþjóðahafrannsóknaráðsins í febrúar síðastliðinn. Þar var rýnt í öll möguleg gögn sem nýst geta í stofnmati og ný líkön prófuð. Niðurstaða þeirra þeirrar vinnu var þróun á stofnmatslíkani sem að tók á annmörkum í gögnum. Í framhaldinu hefur ráðgjafarnefnd Alþjóðahafrannsóknaráðsins uppfært ráðgjöfina frá í haust og er ráðlagt aflamark fyrir árið 2014 nú 927-1011 þúsund tonn.
Ekki hefur náðst samkomulag milli þeirra þjóða sem stunda veiðar úr stofninum um skiptingu aflamarks," segir í frétt Hafrannsóknarstofnunar.
Nánar hér .
Alþjóðahafrannsóknaráðið (ICES) leggur til að heildar upphafsaflamark á næstu loðnuvertíð verði 225 þúsund tonn eða 50% af áætluðu veiðiþoli, sem er 450 þúsund tonn.
Hvað varðar makríl þá hefur Alþjóðahafrannsóknaráðið undanfarin ár veitt ráðgjöf samkvæmt aflareglu þar sem aflamarkið ákvarðast af niðurstöðum stofnmatslíkans.
Hafi aflamarkið fyrir árið 2013 verið 542 þúsund tonn.
Í fyrrahaust hafi ákveðið að styðjast ekki við stofnmatslíkanið.
Megin ástæða þess séu óáreiðanleg aflagögn fram til ársins 2006.